Uppo-Nalle

**Uppo-Nalle** on lastenkirjailija Elina Karjalaisen luoma satuhahmo ja siitä kertova kirjasarja. Ensimmäinen Uppo-Nalle-lastenkirja ilmestyi vuonna 1977 ja sen 21. painos vuonna 2002. Hannu Tainan kuvittamia kirjoja on ilmestynyt 22 ja niiden kunniaksi on vuonna 1997 julkaistu myös postimerkki. Karjalaisen kirjoittama näytelmä tästä sympaattisesta, loruilevasta lelunallesta valmistui 1980 Kuopion kaupunginteatteriin ja nallesta on tehty televisiosarja nimeltään *[[Uppo-Nalle ja joulun odotus]]*. Nallen mukaan nimetty Uppo-Nallen lastenklinikka avasi ovensa 1991 Kuopiossa. Samana vuonna Uppo-Nallesta tehtiin elokuva. Vuonna 2010 Kyösti Haatanen voitti Kuopion IV kansallisen sävellyskilpailun koko perheen oopperallaan *Uppo-Nalle löytää ystävän*.

## Uppo-Nalle-kirjojen hahmoja
**Uppo-Nalle**, alkuperäiseltä nimeltään Alfonso, on leikkikarhu, jonka ranskalainen pikkupoika on heittänyt laivalta mereen kiukunpuuskassaan. Se ajelehtii kokonaisen vuoden merillä ja toivoo löytävänsä rannan, jossa olisi ystävä odottamassa. Reeta löytää nallen, kun se huuhtoutuu rannalle. Uppo-Nalle kirjoittaa loppusointurunoja, pelkää peipposia ja haaveilee julkaisevansa runokirjan *Uponneen kansan lauluja*. Sitä ei saa kuivattaa liikaa, koska sen jälkeen se ei olisi enää Uppo-Nalle.

**Reeta** on aivan tavallinen pieni tyttö, joka ystävystyy Uppo-Nallen kanssa.

**Laulava Lintukoira** on Reetan perheen koira. Se touhottaa koko ajan ja hoilottaa keksimiään laulunpätkiä, joissa ei välillä ole päätä eikä häntää.

## Uppo-Nalle-kirjat
* Uppo-Nalle, 1977 .
* Uppo-Nallen ohjekirja, 1978 .
* Uppo-Nallen talviturkki, 1978 .
* Uppo-Nalle ja setä Tonton, 1981 .
* Uppo-Nalle ja Nukku-Ukko, 1982 .
* Uppo-Nallen ystäväkirja, 1982 .
* Uppo-Nalle eksyksissä, 1984 .
* Uppo-Nallen värityskirja, 1984 .
* Uppo-Nallen kootut runot, uponneen kansan lauluja, 1985 .
* Uppo-Nalle laulujen laineilla, 1986 .
* Uppo-Nalle ja erakko, 1987 .
* Uppo-Nalle ja kultahippu, 1989 .
* Uppo-Nalle ja merikarhun tytär, 1990 .
* Uppo-Nalle ja pikkuponi, 1992 .
* Uppo-Nalle ja Kumma, 1993 .
* Uppo-Nalle ja sukelluskello, 1994 .
* Uppo-Nalle ja linnan juhlat, 1995 .
* Uppo-Nalle löytää ystävänsä, [kokoelma aiemmin julkaistuja] 1996 .
* Uppo-Nallen iltasatuja, 1997 .
* Uppo-Nalle. Suuri seikkailija, [kokoelma aiemmin julkaistuja] 1999 .
* Uppo-Nallen juhlakirja, 2000 .
* Uppo-Nallen pojat Australiassa, 2001 .
* Uppo-Nallen runoaarre, 2001 .
* Uppo-Nallen kokkikoulu, [ruokaohjeita] 2002 .
* Uppo-Nallen saturetki, 2004 .
*Uppo-Nalle ja uudet ystävät, 2005 .

Osa kirjoista on julkaistu myös äänikirjoina.

**Uppo-Nallet pienemmille lapsille**

* Uppo-Nalle ja pikkueläimet, 1991 .
* Uppo-Nallen kukkakirja, 1991 .
* Uppo-Nallen lintukirja, 1993 .
* Uppo-Nallen puukirja, 1993 .
* kirjoista uudet laitokset 2004 nimellä Uppo-Nallen ystävät,  ja .

## Uppo-Nalle-musiikkia

* Lyra All Stars: Uppo-Nalle, 2007, Lyra/Neomusic, solisteina Johanna Iivanainen, Susanna Hietala, Erja Lyytinen, Marzi Nyman, ensimmäisen Uppo-Nalle-kirjan runot lauluina
*Uppo-Nalle Orkesteri: Valtion miehet, 2000, Megamania/Universal Music, runot Elina Karjalainen Kokoelman Uppo-Nalle-kirjojen runoja sävelsi Maija Kaunismaa Kuvitus Hannu Taina https://www.discogs.com/Uppo-Nalle-Orkesteri-Valtion-Miehet/release/3370674
*Elina Karjalainen ja Juhani Karjalainen: Uppo-Nalle, 1979, WSOY.
*Loiskis orkesteri 2007, solistina Eija Ahvo.  CD on osa Uppo-Nallen synttärit teatterikonserttia. 

## Katso myös
Uppo-Nallen runoreissu

## Lähteet

## Aiheesta muualla
* Uppo-Nalle-levyn tekstit